2. ลักษณะการประกอบธุรกิจ

ประวัติความเป็นมาและพัฒนาการที่สำคัญ

บริษัท ภัทรลิสซิ่ง จำกัด (มหาชน) ได้จดทะเบียนก่อตั้งเป็นบริษัทจำกัดในปี 2530 โดยมี
ธนาคารกสิกรไทย จำกัด (มหาชน), บริษัท เมืองไทยประกันชีวิต จำกัด, บริษัท ภัทรประกันภัย
จำกัด (มหาชน), บริษัทเงินทุนหลักทรัพย์ ภัทรธนกิจ จำกัด (มหาชน) และ บริษัท สมบัติล่ำซำ
จำกัด เป็นแกนนำในการจัดตั้ง
โดยมีวัตถุประสงค์เพื่อประกอบธุรกิจการดำเนินการจัดหาทรัพย์สินให้เช่าแบบลีสซิ่ง
โดยเน้นการให้เช่าดำเนินงาน (Operating Lease) และเน้นกลุ่มลูกค้าที่เป็นนิติบุคคลเป็นหลัก

ในปี 2531 บริษัทเริ่มดำเนินธุรกิจให้เช่าทรัพย์สินซึ่งส่วนใหญ่เป็นยานพาหนะให้กับลูกค้านิติบุคคล
พร้อมทั้งได้มีการพัฒนาการให้บริการในด้านต่างๆ
เพื่อเป็นการสร้างมูลค่าเพิ่มในการบริการให้กับลูกค้าอย่างต่อเนื่อง อาทิเช่น
บริการซ่อมแซมและบำรุงรักษารถยนต์

ในปี 2539 บริษัทได้เพิ่มทุนจดทะเบียนเป็น 300,000,000 บาท
และนำบริษัทเข้าเป็นบริษัทจดทะเบียนในตลาดหลักทรัพย์แห่งประเทศไทยเพื่อรองรับการขยายตัวของธุรกิจและเพื่อเพิ่มศักยภาพในการแข่งขันให้กับบริษัท

ในปี 2548 บริษัทได้เปลี่ยนแปลงมูลค่าหุ้นที่ตราไว้ของบริษัท จากมูลค่าเดิมหุ้นละ 10 บาท
เป็นมูลค่าหุ้นละ 1 บาท พร้อมทั้งเพิ่มทุนจดทะเบียนจาก 300,000,000 บาท เป็น 450,000,000
บาท และได้เรียกชำระค่าหุ้น ซึ่งเป็นผลให้บริษัทมีทุนเรียกชำระแล้วเป็นจำนวน 447,369,569
บาท คิดเป็นจำนวนหุ้นทั้งสิ้น 447,369,569 หุ้น
ซึ่งการเพิ่มทุนในครั้งนี้จะเป็นหนึ่งในการปรับโครงสร้างเงินทุน
และเป็นส่วนสำคัญสำหรับรองรับการเจริญเติบโตของบริษัทในอนาคต และในปี 2548 บริษัท
ทริสเรทติ้ง จำกัด (TRIS) ยังได้ปรับเพิ่มอันดับเครดิตองค์กร (Company Rating) ของบริษัท
และหุ้นกู้ไม่มีประกัน (Issue Rating) เป็นระดับ A - จากเดิม BBB +

นอกเหนือจากนั้นแล้ว ในปี 2548 นิตยสาร Forbes นิตยสารชั้นนำทางธุรกิจ
ได้คัดเลือกบริษัทที่เป็นบริษัทมหาชน และจดทะเบียนในตลาดหลักทรัพย์ของภูมิภาคเอเชีย-แปซิฟิก
จากทั้งหมด 15 ประเทศ 25,864 บริษัท โดยได้คัดเลือกเฉพาะบริษัทขนาดกลาง
ที่มียอดรายได้ไม่เกิน 1,000 ล้านเหรียญและไม่ต่ำกว่า 5 ล้านเหรียญสหรัฐ จำนวน 11,845
บริษัท ทั้งนี้บริษัท ภัทรลิสซิ่ง จำกัด (มหาชน) ได้รับคัดเลือกให้เป็นหนึ่งใน 11
บริษัทจากประเทศไทย และเป็นบริษัทลิสซิ่งเดียว ที่ได้รับรางวัล Asia’s Best Under a
Billion รางวัลนี้ได้แสดงให้เห็นถึงการดำเนินงานต่างๆ
ตลอดจนการกำกับดูแลกิจการที่ดีของบริษัทจนเป็นที่ยอมรับในระดับสากล

ในปี 2549 บริษัทได้ลงทุนในบริษัท พลัส เซ็นเตอร์ จำกัด ซึ่งเป็นบริษัทย่อยของบริษัท
มีวัตถุประสงค์เพื่อให้บริการรถทดแทน โดยบริษัทเป็นผู้ถือหุ้น เป็นจำนวนเงิน 9,999,930 บาท
(99.99%) ณ 30 กันยายน 2550 บริษัทพลัส เซ็นเตอร์ จำกัด ยังไม่ได้เริ่มดำเนินธุรกิจหลัก

ในปี 2550 บริษัท ได้มีการเปลี่ยนแปลงโครงสร้างผู้ถือหุ้นใหม่
โดยในส่วนของธนาคารกสิกรไทยได้เสนอขายออกให้กับบริษัท เมืองไทยประกันชีวิต จำกัด
ซึ่งเป็นผู้ถือหุ้นหลักรายเดิมของบริษัท
สืบเนื่องจากนโยบายของทางธนาคารกสิกรไทยที่จะปรับลดการลงทุนในบริษัทที่ไม่สามารถควบคุมการดำเนินงานได้ทั้งหมด
ซึ่งการเปลี่ยนแปลงโครงสร้างผู้ถือหุ้นดังกล่าว ไม่มีผลกระทบต่อการดำเนินงานของบริษัทแต่อย่างใด
แต่กลับมีผลดีในการเสริมสร้างพันธมิตรสำหรับการต่อยอดทางธุรกิจในอนาคต

การประกอบธุรกิจ

ในช่วงปี 2549 จนถึงปี 2550 บริษัทยังคงมุ่งเน้นการดำเนินธุรกิจหลัก
คือการให้เช่าทรัพย์สินแบบลิสซิ่ง (Leasing) ในลักษณะการเช่าดำเนินงาน
ด้วยวิธีการจัดหาทรัพย์สินประเภทยานพาหนะเป็นส่วนใหญ่ (มากกว่าร้อยละ 90)
ให้กับผู้ประกอบการที่เป็นนิติบุคคล อาทิ รถยนต์สำหรับผู้บริหาร รถยนต์ส่วนกลางประจำสำนักงาน
รถยนต์บริการให้เช่าช่วง และรถยนต์เพื่อการพาณิชย์อื่นๆ เป็นต้น และยังให้เช่าทรัพย์สินประเภท
เครื่องจักร คอมพิวเตอร์ และอุปกรณ์ทั่วไป โดยมีอายุสัญญาเช่าตั้งแต่ 3 ปีขึ้นไป

นอกจากนี้ บริษัทยังได้พยายามเพิ่มช่องทางในการให้บริการเพื่อสามารถครอบคลุมการขนส่งทั้ง 3
คือ ทางบก ทางน้ำ และทางอากาศ โดยพัฒนาผลิตภัณฑ์ Phatra Yacht Leasing
ซึ่งจะดูแลการขนส่งทางเรือ อาทิเช่น เรือขนส่งสินค้า และเรือยอชต์ ส่วน Phatra Aircraft
Leasing จะดูแลการขนส่งทางอากาศซึ่งเป็นตลาดที่มีศักยภาพในการเจริญเติบโตสูง
โดยให้บริการการเช่าเครื่องบินส่วนตัว Private Jet และเครื่องบินเพื่อการพาณิชย์ขนาดเล็ก

ทั้งนี้ Phatra Yacht Leasing และ Phatra Aircraft Leasing
คาดว่าจะสามารถให้บริการได้อย่างเต็มรูปแบบได้ในปี 2551

โครงสร้างรายได้

รายได้หลักของบริษัทมาจากค่าเช่ารับจากสัญญาเช่าดำเนินงาน ในลักษณะบริการแบบ PFL
(Phatra Fleet Leasing) รวมทั้งรายได้อื่นๆ จากการบริการเสริมของ PFL ในช่วงปีหลังๆ
นอกจากนี้ลูกค้าของบริษัทยังกระจายไปตามอุตสาหกรรมประเภทต่างๆ หลายอุตสาหกรรม
จึงเป็นการกระจายความเสี่ยงเป็นอย่างดี

รายได้ของบริษัท จำแนกตามสัญญาเช่ารายได้ของบริษัท ตั้งแต่ปี 2547 – 2550

+-----------------------+------+------+------+------+-------+------+
|                       | ต    |      | ต.   |      | ต     |      |
|                       | .ค.4 |      | ค.48 |      | .ค.49 |      |
|                       | 7-ก. |      | -ก.  |      | -ก    |      |
|                       | ย.48 |      | ย.49 |      | .ย.50 |      |
+-----------------------+------+------+------+------+-------+------+
|                       | ล้า   | %    | ล้า   | %    | ล     | %    |
|                       | นบาท |      | นบาท |      | ้านบาท |      |
+-----------------------+------+------+------+------+-------+------+
| ร                     | 1,47 | 9    | 1,59 | 9    | 1,5   | 9    |
| ายได้การให้เช่าทรัพย์สินตาม | 1.95 | 3.88 | 8.34 | 4.48 | 33.26 | 1.54 |
|                       |      |      |      |      |       |      |
| สัญญาเช่าดำเนินงาน       |      |      |      |      |       |      |
+-----------------------+------+------+------+------+-------+------+
| ร                     | 2    | 1.59 | 2    | 1.35 | 23.78 | 1.42 |
| ายได้การให้เช่าทรัพย์สินตาม | 4.98 |      | 2.86 |      |       |      |
|                       |      |      |      |      |       |      |
| สัญญาเช่าทางการเงิน      |      |      |      |      |       |      |
+-----------------------+------+------+------+------+-------+------+
| รายได้อื่น               | 7    | 4.53 | 7    | 4.17 | 1     | 7.04 |
|                       | 1.05 |      | 0.47 |      | 18.00 |      |
+-----------------------+------+------+------+------+-------+------+
| รวมรายได้              | 1,56 | 10   | 1,69 | 10   | 1,6   | 10   |
|                       | 7.98 | 0.00 | 1.67 | 0.00 | 75.04 | 0.00 |
+-----------------------+------+------+------+------+-------+------+